**TIRGUS IZPĒTE**

**“Energopārvaldības sistēmas dokumentācijas izstrāde Balvu novada pašvaldībai”**

**(ID Nr. BNP TI 2024/40)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar tirgus izpētes priekšmetu | Tehniskās nodaļas vadītājs Andris Zelčš, mob.28325511 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Inga Puriņa – Eglīte, mob.25725572, e-pasts: inga.purina.eglite@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

Energopārvaldības sistēmas dokumentācijas izstrāde Balvu novada pašvaldībai, atbilstoši Tehniskajai specifikācijai (skat. 1.pielikumu).

Pretendents nevar iesniegt piedāvājuma variantus.

**3. Piedāvājuma izvēles kritērijs:** zemākā cena.

**4. Līguma izpildes vieta:** Bērzpils iela 1A, Balvi, Balvu nov., LV-4595.

**5. Līguma izpildes termiņš:** 6 (sešu) mēnešu laikā no līguma noslēgšanas. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:** 30 (trīsdesmit) dienu laikā pēc nodošanas-pieņemšanas akta parakstīšanas un atbilstoša rēķina saņemšanas.

**8. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Pretendents iepriekšējo 3 (trīs) gadu laikā (2021., 2022., 2023.gadā un 2024.g. līdz piedāvājuma iesniegšanas dienai) ir izstrādājis vismaz 2 (divas) pašvaldību Energopārvaldības sistēmas dokumentācijas (piem., rokasgrāmatas, energoefektivitātes plānus utt.). Pasūtītājs pārliecināsies par veikto darbu atbilstību, saņemot atsauksmes no pakalpojumu saņēmēja.

9.4. Piedāvājums jāparaksta paraksttiesīgai personai.

9.5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) vai Sankciju katalogā <https://sankcijas.lursoft.lv/site/index>. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu/ Tehniskais piedāvājums (skat. 2.pielikumu).

10.2. Pretendenta pieredzi apliecinoša dokumenta kopija, piem., pasūtītāja atsauksme, izziņa, nodošanas-pieņemšanas akts vai cits alternatīvs dokuments par sniegto pakalpojumu saistību ar Tehniskajā specifikācijā norādītajiem darbiem. Iesniegtajā dokumentā jābūt iekļautai, vismaz, šādai informācijai:

- pasūtītājs (nosaukums, kontaktpersona, telefona Nr.);

- līguma priekšmets un izpildes vieta;

- sniegtā pakalpojuma īss raksturojums;

- līguma izpildes periods.

10.3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

10.4. Ārvalstīs reģistrētām personām:

10.4.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.4.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **25.04.2024., plkst.13.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar **drošu elektronisko parakstu** un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2024/40”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukumu un adresi;

- atzīme ar norādi: *Tirgus izpētei “Energopārvaldības sistēmas dokumentācijas izstrāde Balvu novada pašvaldībai”, ID Nr. BNP TI 2024/40.* *Neatvērt līdz 25.04.2024., plkst.13.00”*.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

12.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums.

1.pielikums

Tirgus izpētei

“Energopārvaldības sistēmas dokumentācijas izstrāde Balvu novada pašvaldībai”

(ID Nr. BNP TI 2024/40)

**TEHNISKĀ SPECIFIKĀCIJA**

**“Energopārvaldības sistēmas dokumentācijas izstrāde Balvu novada pašvaldībai”**

**(ID Nr. BNP TI 2024/40)**

**DARBA UZDEVUMS**

1. **Tirgus izpētes priekšmets:**

Energopārvaldības sistēmas dokumentācijas izstrāde Balvu novada pašvaldībai.

1. Definīcija:

**Energopārvaldības sistēma** — saistītu procesu kopums, ar ko izveido rīcības plānu un nosaka energoefektivitātes mērķus, kā arī procedūras šo mērķu sasniegšanai.

1. **Darba mērķis:**

Izstrādāt Balvu novada energopārvaldības sistēmas dokumentāciju.

1. **Dokumenti, kas jāņem vērā, izstrādājot energopārvaldības sistēmas dokumentāciju:**

Balvu novada energopārvaldības sistēmas (turpmāk – EPS) dokumentāciju izstrādāt saskaņā ar šādiem dokumentiem:

• Apvienoto Nāciju Organizācijas (ANO) Ilgstpējīgas attīstības mērķiem Latvijā;

• ANO Vispārējās konvencijas par klimata pārmaiņām Parīzes nolīgumu;

• Eiropas Zaļā kursa izaugsmes stratēģijai;

• Eiropas Komisijas paziņojums “Ceļā uz klimatnoturīgu Eiropu: jaunā ES Klimatadaptācijas stratēģija” (publicēts 2021.gada 24.februārī);

• Latvijas stratēģija klimatneitralitātes sasniegšanai līdz 2050.gadam;

• Latvijas Nacionālais enerģētikas un klimata plāns 2021.-2030.gadam;

• Latvijas pielāgošanās klimata pārmaiņām plānu laika posmam līdz 2030.gadam;

• Vides politikas pamatnostādnēm 2021.-2027.gadam;

• Vides aizsardzības un reģionālās attīstības ministrijas izstrādātajiem Metodiskajiem ieteikumiem pašvaldībām klimata pārmaiņu politikas jomā (aktualizēti 2022.gada 22.septembrī);

• Energoefektivitātes likumu;

* Ministru kabineta 2022.gada 18.oktobra noteikumiem Nr.660 “Energoefektivitātes monitoringa noteikumi”;

• Likums “Par piesārņojumu”;

* Ministru kabineta 2018.gada 23.janvāra noteikumiem Nr.42 “Siltumnīcefekta gāzu emisiju aprēķina metodika”;
* Ministru kabineta 2018.gada 25.septembra noteikumiem Nr.597 “Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība”;

• Teritorijas attīstības plānošanas likums;

* Ministru kabineta 2014.gada 14.oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem”;

• Balvu novada Ilgtspējīgas attīstības stratēģiju no 2022.gada (apstiprināta ar Balvu novada domes 2022.gada 24.februāra lēmumu (protokols Nr. 6, 35.§));

• Balvu novada Attīstības programmu 2022.-2027.gadam (apstiprināta ar Balvu novada domes 2022.gada 24.februāra lēmumu (protokols Nr. 6, 34.§)).

1. **EPS dokumentācijas izstrādes uzdevumi:**
	1. EPS dokumentāciju izstrādāt, izmantojot LV EN ISO 50001:2018 “Energopārvaldības sistēmas. Prasības un lietošanas norādījumi”, lai pašvaldība EPS nepieciešamības gadījumā var sertificēt.
	2. Energopārvaldības sistēmas ieviešanas jomas un sākotnējo robežu noteikšana, to sasaistot ar Balvu novada Attīstības programmā 2022.-2027.gadam plānotajiem pasākumiem.
	3. Enerģijas patēriņa bāzes līnijas noteikšana, apkopojot un novērtējot bāzes perioda patēriņa datus. Datu iegūšanai izmantot tikai dokumentāri pamatotu informāciju.
	4. Noteikt būtiskākās enerģijas patēriņa vietas energopārvaldības sistēmas robežās.
	5. Energoefektivitātes plāna izstrāde, nosakot atsevišķus energoefektivitātes indikatorus, to mērķus un uzdevumus uzlabošanai, kā arī darbības, kas nodrošina energopārvaldības sistēmas ieviešanas ieguvumus.
	6. Energoefektivitātes plānu sasaistīt ar spēkā esošajiem plānošanas dokumentiem un normatīvajiem aktiem.
	7. Enegoefektivitātes plānā noteikt augstas, vidējas un zemas prioritātes veicamos pasākumus un tiem nepieciešamo finansējumu. Identificēt arī tos energoefektivitātes pasākumus, kas neprasa finansiālus ieguldījumus, bet kurus veicot prioritāri, var iegūt enerģijas ietaupījumus.
	8. Identificēt iespējamos šķēršļus energopārvaldības sistēmas un energoefektivitātes pasākumu realizēšanai un ieviešanai, novērtējot katra šķēršļa nozīmi un novēršanas iespējas.
	9. Izstrādāt enerģijas patēriņa monitoringa plānu gan mēneša, gan gada griezumā.
	10. Ne retāk kā reizi mēnesī plānotas sanāksmes (gan klātienē, gan attālināti) ar pasūtītāju. Sanāksmes protokola sagatavošanu, ja nepieciešams, nodrošina izpildītājs.
	11. Kontaktpersona: Balvu novada administrācijas tehniskās nodaļas vadītājs Andris Zelčs, tālr. +37128325511, e-pasts andris.zelcs@balvi.lv.

2.pielikums

Tirgus izpētei

“Energopārvaldības sistēmas dokumentācijas izstrāde Balvu novada pašvaldībai”

(ID Nr. BNP TI 2024/40)

**FINANŠU/ TEHNISKAIS PIEDĀVĀJUMS**

**“Energopārvaldības sistēmas dokumentācijas izstrāde Balvu novada pašvaldībai”**

**(ID Nr. BNP TI 2024/40)**

**Skat. datni “2\_pielikums\_Finansu\_piedavajums”**